5.4.2023 г.
BG
Официален вестник на Европейския съюз
C 125/299 Сряда, 14 септември 2022 r.
(15)
Принципът за поставяне на енергийната ефективност на първо място следва винаги да се прилага пропорционално и изискванията на настоящата директива не следва да водят до припокриващи се или противоречащи си задължения за държавите членки, когато прилагането на принципа е гарантирано пряко от друго законодателство.
Такъв може да бъде случаят с проектите от общ интерес, включени в списъка на Съюза съгласно член 3 от Регламент (ЕС) 2022/869 на Европейския парламент и на Съвета (15), с който се въвеждат изискванията за отчитане на принципа за поставяне на енергийната ефективност на първо място при разработването и оценката на тези проекти.
(16)
Справедливият преход към неутрален по отношение на климата Съюз до 2050 г. е от основно значение за Европейския зелен пакт.
Енергийната бедност е основно понятие, консолидирано в законодателния пакет, озаглавен „Чиста енергия за всички европейци“ и предназначен да улесни справедливия енергиен преход.
В съответствие с Регламент (ЕС) 2018/1999 и Директива (ЕС) 2019/944 на Европейския парламент и на Съвета (16) Комисията предостави ориентировъчни насоки относно подходящите показатели за измерване на енергийната бедност и определянето на същността на понятието „значителен брой домакинства в състояние на енергийна бедност“ (17).
Директива (ЕС) 2019/944 и Директива 2009/73/EО на Европейския парламент и на Съвета (18) изискват от държавите членки да предприемат подходящи мерки за справяне с енергийната бедност навсякъде, където е установено наличието ѝ, включително мерки за справяне с бедността в по-широк контекст Това е особено важно в контекста на нарастващите цени на енергията и инфлационния натиск, където следва да бъдат прилагани краткосрочни и дългосрочни мерки за справяне със системните предизвикателства, пред които е изправена енергийната система на Съюза.
(17)
Домакинствата с ниски и средни доходи, уязвимите клиенти, включително крайните ползватели, хората, засегнати или застрашени от енергийна бедност, и хората, живеещи в социални жилища, както и МСП и микропред­ приятията, следва да имат полза от прилагането на принципа за поставяне на енергийната ефективност на първо място.
Мерките в областта на енергийната ефективност следва да се прилагат приоритетно за подобряване на положението на тези лица и домакинства и за намаляване на енергийната бедност и те следва да не насърчават несъразмерното увеличаване на разходите за жилища, мобилност или енергия.
Цялостният подход, приложен към изготвянето на политиките и прилагането на политиките и мерките, изисква от държавите членки да гарантират, че други политики и мерки не оказват неблагоприятно въздействие върху тези лица и домакинства.
(18)
Настоящата директива е част от по-широка политическа рамка на политиките за енергийна ефективност, насочена към потенциала за енергийна ефективност в конкретни области на политиката, включително при сградите (Директива 2010/31/ЕС (19)), продуктите (Директива 2009/125/ЕО, Регламент (ЕС) 2017/1369 и Регламент (ЕС) 2020/740 (20)) и механизма за управление (Регламент (ЕС) 2018/1999).
Тези политики играят много важна роля за постигането на икономии на енергия, когато се заменят продукти или се строят или санират сгради (21).
(19)
Постигането на амбициозна цел за енергийна ефективност изисква да бъдат премахнати пречките, за да се улесни инвестирането в мерки за енергийна ефективност.
По подпрограмата за преход към чиста енергия в рамките на програмата LIFE ще бъдат заделени средства за подпомагане на разработването и осъществяването на политика във връзка с най-добрите европейски практики в областта на енергийната ефективност, с която се премахват поведенчески, пазарни и регулаторни препятствия пред енергийната ефективност.
(15)
Регламент (ЕС) 2022/869 на Европейския парламент и на Съвета от 30 май 2022 г. относно указания за трансевропейската енергийна инфраструктура, за изменение на регламенти (ЕО) No 715/2009, (ЕС) 2019/942 и (ЕС) 2019/943 и на директиви 2009/73/ЕО и (ЕС) 2019/944 и за отмяна на Регламент (ЕС) No 347/2013 (OB L 152, 3.6.2022 г., стр. 45).
Директива (ЕС) 2019/944 на Европейския парламент и на Съвета от 5 юни 2019 г. относно общите правила за вътрешния пазар на електроенергия и за изменение на Директива 2012/27/ЕС (ОВ L 158, 14.6.2019 г., стр. 125).
Препоръка на Комисията относно енергийната бедност, C(2020)9600.
Директива 2009/73/ЕО на Европейския парламент и на Съвета от 13 юли 2009 г. относно общите правила за вътрешния пазар на природен газ и за отмяна на Директива 2003/55/ЕО (ОВ L 211, 14.8.2009 г., стр. 94).
Директива 2010/31/ЕС на Европейския парламент и на Съвета от 19 май 2010 г. относно енергийните характеристики на сградите (ОВ L 153, 18.6.2010 г., стр. 13).
Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението; Регламент (EС) 2017/1369 на Европейския парламент и на Съвета от 4 юли 2017 г. за определяне на нормативна рамка за енергийно етикетиране и съответно Регламент (EС) 2020/740 на Европейския парламент и на Съвета от 25 май 2020 г. относно етикетирането на гуми по отношение на горивната ефективност и други параметри.
Освен това прилагането на прегледите на продуктите съгласно работния план за екопроектиране 2020—2024 г. и плана за действие „Вълна на саниране“, наред с прегледа на Директива относно енергийните характеристики на сградите (ДЕХС), ще бъдат важен принос за постигането на целта относно икономиите на енергия през 2030 г.
(16) (17) (18) (19) (20)
(21)